Paterna inverteix 1,2 milions d'euros en ajudes a l'escolarització dels xiquets i xiquetes d'Infantil
14/10/2021

# Paterna inverteix 1,2 milions d'euros en ajudes a l'escolarització dels xiquets i xiquetes d'Infantil

[![Paterna inverteix 1,2 milions d'euros en ajudes a l'escolarització dels xiquets i xiquetes d'Infantil](/images/noticias/2021/10/7654/7654_lg.jpg)](/images/noticias/2021/10/7654/7654_lg.jpg)

14.10.2021

*   L'Ajuntament ha becat per a aquest curs 2021 – 2022 a 1.302 alumnes/as, 433 de primer cicle d'infantil i a 869 de segon cicle
*   Totes les famílies empadronades a Paterna han pogut sol·licitar aquestes ajudes, independentment de si els xiquets i xiquetes estan matriculats en centres de la ciutat o en altres municipis

L'Ajuntament de Paterna ha invertit 1,2 milions d'euros en 1.302 ajudes a l'escolarització dels xiquets i xiquetes dels cicles d'Infantil per al curs escolar 2021 – 2022.

Així ho ha anunciat el regidor d'Educació i Atenció a la Infància, David Fortea, qui ha destacat que “un any més, Paterna realitza una gran inversió en beques a l'Educació Infantil, mantenint-nos com a referent a la Comunitat Valenciana en la concessió i quantia d'aquesta mena d'ajudes”.

En concret, el consistori ha becat per a aquest curs 2021 – 2022 a 433 alumnes de primer cicle d'infantil i a 869 de segon cicle, independentment de si els xiquets i xiquetes estan matriculats en centres de la ciutat o en altres municipis, sempre que estiguen empadronats a Paterna.

Les beques concedides comprenen el curs escolar complet i tenen com a objectiu proporcionar la màxima cobertura a les famílies paterneres.

Tal com precisava el regidor Fortea, “tenim un compromís amb la nostra societat i, sent conscients que la major desigualtat es produeix quan naixem, amb aquestes ajudes pretenem que els nostres xiquets i xiquetes puguen accedir a una educació de qualitat al més prompte possible”.

Les ajudes, en el cas de primer cicle d'Infantil, estan destinades a subvencionar la matrícula, les mensualitats i el menjador, mentre que les de segon cicle cobreixen el servei de menjador escolar i inclouen una partida puntual de 50€ per a l'adquisició de material escolar.